SK Úradný vestník Európskej únie C 195/6

Oznámenie Komisie o oslobodených stranách v súlade s nariadením Komisie (ES) č. 88/97 o povolení oslobodenia dovozov niektorých častí a súčastí bicyklov s pôvodom v Čínskej ľudovej republike od rozšírenia antidumpingového cla nariadením Rady (ES) č. 71/97, ktoré bolo zavedené nariadením Rady (EHS) č. 2474/93 a zachované na základe nariadenia Rady (ES) č. 1524/2000: zmeny v názve spoločností a registrovanom sídle oslobodených spoločností

(2005/C 195/06)

Nariadenie Komisie (ES) č. 88/97 (1) z 20. januára 1997 (ďalej len „nariadenie o oslobodení“) povoľuje oslobodiť dovoz určitých častí a súčastí bicyklov s pôvodom v Čínskej ľudovej republike od rozšíreného antidumpingového cla. Toto clo je výsledkom rozšírenia antidumpingového cla v súlade s nariadením Rady (ES) č. 71/97 (2) uloženého nariadením Rady (EHS) č. 2474/93 (3) a zachovaného nariadením Rady (ES) č. 1524/2000 (4).

V tomto rámci a nadväznými rozhodnutiami Komisie bolo niekoľko výrobcov bicyklov oslobodených od rozšíreného antidumpingového cla: inter alia, F.lli Masciaghi SpA, Taliansko (doplnkový kód Taric 8067) (5), Field SA, Grécko (doplnkový kód Taric 8034) (6), Bottecchia Cicli Srl, Taliansko (doplnkový kód Taric A087) (7), Fabbrica Biciclette Trubbiani e C. SNC, Taliansko (doplnkový kód Taric A232) (8) a Family Bike Srl, Taliansko (doplnkový kód Taric A254) (9).

Okrem toho sa oznámením Komisie z 22. apríla 2004 (10) zmenil odkaz z Bottecchia Cicli Srl, Via dell'Industria 7, 35028 Piove di Sacco (PD), Taliansko, na Bottecchia Cicli Srl, Via Matteotti 26, 35020 Arzergrande (PD), Taliansko.

Spoločnosť F.lli Masciaghi SpA, Taliansko, informovala Komisiu, že sídlo spoločnosti sa zmenilo z Via Santa Maria in Campo, 1, 20040 Cavenago Brianza (MI), Taliansko na Via Gramsci, 10, 20052 Monza (MI), Taliansko.

Spoločnosť Field SA informovala Komisiu, že právna forma a sídlo spoločnosti, ktorá vykonáva montážne činnosti a z toho dôvodu žiada o oslobodenie od rozšíreného antidumpingového cla, sa zmenili z Field SA, 32 Olympou Street, 57 009 Kalochori, Thessaloniki, Grécko, na Field ABEE, Industrial Area of Thessaloniki, A5 Road, 57 022 Sindos, Grécko.

Spoločnosť Bottecchia Cicli Srl informovala Komisiu, že sídlo spoločnosti sa zmenilo z Via Matteotti 26, 35020 Arzergrande (PD), Taliansko, na Viale Enzo Ferrari, 15/17, 30014 Cavarzere (VE), Taliansko.

Spoločnosť Fabbrica Biciclette Trubbiani e C. SNC, Santa Maria in Selva Via Arno, 1, 62010 Treia (MC), Taliansko, informovala Komisiu, že právne označenie spoločnosti, ktorá vykonáva montážne činnosti a z toho dôvodu žiada o oslobodenie z rozšíreného antidumpingového cla, je teraz Fabbrica Biciclette Trubbiani Srl s rovnakým sídlom.

Spoločnosť Family Bike Srl informovala Komisiu, že názov a sídlo spoločnosti, ktorá vykonáva montážne činnosti a z toho dôvodu žiada o oslobodenie z rozšíreného antidumpingového cla, sa zmenili z Family Bike Srl, Via Serenissima 6, 36041 Montecchio Maggiore (VI), Taliansko, na Veneta Tecnologie Srl, Via Serenissima 4, 36075 Montecchio Maggiore (VI), Taliansko.

Komisia po preverení poskytnutých informácií zistila, že zmeny v názve a sídle spoločností nemajú vplyv na montážne činnosti, pokiaľ ide o ustanovenia nariadenia o oslobodení, a preto sa Komisia nedomnieva, že tieto zmeny by mali ovplyvniť oslobodenie z rozšíreného antidumpingového cla.

Z toho dôvodu by sa mali odkazy na F.lli Masciaghi SpA v rozhodnutí Komisie 97/447/ES, na Field SA v rozhodnutí Komisie 98/115/ES, na Bottecchia Cicli Srl v rozhodnutí Komisie 2001/108/EC, na Fabbrica Biciclette Trubbiani e C. SNC v rozhodnutí Komisie 2002/606/ES a na Family Bike Srl v rozhodnutí Komisie 2002/606/ES používať podľa tejto prílohy.

PRÍLOHA Predchádzajúci odkaz Nový odkaz Štát Doplnkový kód Taric F.lli Masciaghi SpA Via Santa Maria in Campo, 1 I-20040 Cavenago Brianza (MI) F.lli Masciaghi SpA Via Gramsci, 10 I-20052 Monza (MI) Taliansko 8067 Field SA 32 Olympou Street 57 009 Kalochori, Thessaloniki Field ABEE Industrial Area of Thessaloniki A5 Road 57 022 Sindos Grécko 8034 Bottecchia Cicli Srl Via Matteotti 26 I-35020 Arzergrande (PD) Bottecchia Cicli Srl Viale Enzo Ferrari, 15/17 I-30014 Cavarzere (VE) Taliansko A087 Fabbrica Biciclette Trubbiani e C. SNC Santa Maria in Selva Via Arno, 1 I-62010 Treia (MC) Fabbrica Biciclette Trubbiani Srl Santa Maria in Selva Via Arno, 1 I-62010 Treia (MC) Taliansko A232 Family Bike Srl Via Serenissima, 6 I-36041 Montecchio Maggiore (VI) Veneta Tecnologie Srl Via Serenissima, 4 I-36075 Montecchio Maggiore (VI) Taliansko A254

(1) Ú. v. ES L 17, 21.1.1997, s. 17.

(2) Ú. v. ES L 16, 18.1.1997, s. 55.

(3) Ú. v. ES L 228, 9.9.1993, s. 1.

(4) Ú. v. ES L 175, 14.7.2000, s. 39.

(5) Rozhodnutie Komisie 97/447/ES (Ú. v. ES L 193, 22.7.1997, s. 32) Korigendum ( Ú. v. ES L 17, 19.1.2002, s. 60).

(6) Rozhodnutie Komisie 98/115/ES (Ú. v. ES L 31, 6.2.1998, s. 25).

(7) Rozhodnutie Komisie 2001/108/ES (Ú. v. ES L 41, 10.2.2001, s. 30).

(8) Rozhodnutie Komisie 2002/606/ES (Ú. v. ES L 195, 24.7.2002, s. 81).

(9) Rozhodnutie Komisie 2002/606/ES (Ú. v. ES L 195, 24.7.2002, s. 81).

(10) Ú. v. EÚ L 97, 22.4.2004, s. 12.